ທະນາຄານພັດທະນາອາຊີ-ເອີລົບອາດສາມາດຮັບເອົາຫວຽດນາມແລະ11ປະເທດເຂົ້າເປັນສະມາຊິກໃໝ່
ພາບປະກອບ
ໃນວັນທີ 19/10, ທ່ານ Dmitry Pankin ປະທານສະພາບໍລິຫານທະນາຄານພັດທະນາອາຊີ-ເອີລົບ (EABD, ຂື້ນກັບສະຫະພັນເສດຖະກິດ ອາຊີ-ເອີລົບ), ໄດ້ສະແດງຄວາມປາດຖະໜາວ່າ: 12 ປະເທດສະໝັກຮັບເລືອກຕັ້ງ ອາດສາມາດໄດ້ຮັບເຂົ້າເປັນສະມາຊິກ ອົງການຈັດຕັ້ງການເງິນນີ້ໄດ້ໃນທ້າຍ ປີ 2017. ໃນບົດກ່າວປາໄສຂອງຕົນ ທ່ານ Pankin ຢືນຢັນວ່າ: EABD ປາດຖະໜາວ່າ ຮອດທ້າຍ ປີ 2017 ຈະໄດ້ຮັບຂໍ້ຕົກລົງ ກ່ຽວກັບການເປີດກ້ວາງ ຈຳນວນປະເທດສະມາຊິກ. ຊ້ຳບໍ່ໜຳ, ຖ້າຫາກອົງການຈັດຕັ້ງການເງິນນີ້ ບັນລຸໄດ້ຄວາມເຫັນດີເຫັນພ້ອມ ໃນທ້າຍປີຈະມາເຖິງ, ເລື່ອງປະຕິບັດບັນດາລະບຽບການທາງການ ເພື່ອຮັບເອົາບັນດາສະມາຊິກໃໝ່ ອາດຈະສຳເລັດ ໃນຕົ້ນປີ 2018. ຫວຽດນາມ ແມ່ນ 1 ໃນຈຳນວນ 12 ປະເທດ ປາດຖະໜາຢາກເຂົ້າເປັນສະມາຊິກ EABD, ພ້ອມກັບປະເທດອາເຊັກໄບຢານ, ອີຢີບ, ອິດສະລາແອນ, ອິນເດຍ,ອິນໂດເນເຊຍ, ອີລານ, ມົງໂກນ, ສິງກະໂປ, ໄທ, ສ.ເກົາຫຼີ ແລະ ຢີປຸ່ນ. ຕາມທ່ານ Pankin ແລ້ວ, ບັນດາມາດຕະຖານຕົ້ນຕໍ ທີ່ບັນດາສະມາຊິກຖືຫຸ້ນ ທີ່ຄວາມສາມາດບົ່ມຊ້ອນຕ້ອງມີນັ້ນແມ່ນ “ການພົວພັນດ້ານການຄ້າ, ການລົງທຶນໃຫຍ່ ກັບບັນດາປະເທດທີ່ເປັນສະມາຊິກ ຂອງສະຫະພັນເສດຖະກິດອາຊີ-ເອີລົບ”. ນອກນັ້ນ, ເພື່ອໃຫ້ກາຍເປັນຜູ້ຖືຫຸ້ນ, ບັນດາປະເທດສະໝັກຮັບເລືອກຕັ້ງ ຄວນກະກຽມຕາມທິດດັ່ງກ່າວ, ກໍ່ຄືດຳເນີນບັນດາການເຈລະຈາ. ປັດຈຸບັນຫວຽດນາມ ແລະ ອີລານ ໄດ້ຜ່ານຜ່າບັນດາບາດກ້າວດ້ານເຕັກນິກ ດັ່ງກ່າວແລ້ວ.
(ແຫຼ່ງຄັດຈາກ VOV)